**ZAPISNIK**

sa konstituirajuće sjednice Gradskog vijeća Grada Makarske

održane **18. lipnja 2021. godine**

u gradskoj vijećnici

Početak u 12.00 sati.

Na temelju ovlaštenja koje proizlaze iz odredbi članka 87. Zakona o lokalnim izborima („Narodne novine“, broj: 144/12, 121/16, 98/19, 42/20, 144/20 i 37/21) predstojnica Ureda gradonačelnika Grada Makarske Lara Rakušić Ivanković, dipl.iur, upravnog tijela koje je nadležno za poslove predstavničkog tijela otvorila je konstituirajuću sjednicu Gradskog vijeća Grada Makarske.

Predstojnica Ureda gradonačelnika Grada Makarske je konstatirala kako su na temelju Konačnih rezultata Gradskog izbornog povjerenstva Grada Makarske, KLASA: 013-03-21-01/1, URBROJ: 2147/01-04/1-21-36, od 20. svibnja 2021. godine, te na temelju pravovaljano dostavljenih zahtjeva za mirovanje mandata na sjednici prisutni sljedeći vijećnici:

1. Gordana Muhtić
2. Marina Puharić
3. Jakov Lovreta
4. Frane Filipeti
5. Tina Međurečan
6. Jurica Klarić
7. Jakša Jurasović
8. Marko Raos
9. Marko Ožić-Bebek
10. Joško Lelas
11. Joze Vranješ
12. Ivana Miočević Franić
13. Petar Kelvišer
14. Stjepan Zelić

odsutni su sljedeći vijećnici:

1. Jure Brkan

Predstojnica Ureda Gradonačelnika Grada Makarske Lara Rakušić Ivanković, dipl.iur. je konstatirala kako je na temelju članka 83. Poslovnika o radu Gradskog vijeća Grada Makarske sjednici Gradskog vijeća nazočna većina vijećnika Gradskog vijeća, 14 od 15, te predložila sljedeći

**DNEVNI RED**

1. Izbor Mandatnog povjerenstva
2. Izvješće Mandatnog povjerenstva i verifikacija mandata

* utvrđivanje člana predstavničkog tijela koji će predsjedavati sjednicom do izbora predsjednika
* svečana prisega članova predstavničkog tijela

1. Izbor Odbora za izbor i imenovanja
2. Izbor predsjednika, prvog i drugog potpredsjednika predstavničkog tijela
3. Izbor Odbora za statutarno – pravna pitanja
4. **Izbor Mandatnog povjerenstva**

Uvodno je točku otvorila ovlaštenica za vođenje konstituirajuće sjednice Gradskog vijeća predstojnica Ureda gradonačelnika Grada Makarske Lara Rakušić Ivanković, dipl.iur. koja je konstatirala kako temeljem odredbi članka 4. Poslovnika o radu Gradskog vijeća Grada Makarske („Glasnik Grada Makarske“, br. 3/21) Mandatno povjerenstvo broji 3 člana.

Na temelju članka 4. Poslovnika o radu Gradskog vijeća Grada Makarske („Glasnik Grada Makarske“ br. 3/21) 8 (osam) vijećnika Koalicije Socijaldemokratske partije Hrvatske SDP – Kandidacijska lista grupe birača nositelja Stjepana Zelića dostavilo je pisani prijedlog za izbor članova Mandatnog povjerenstva:

1. Jakša Jurasović, za predsjednika
2. Jurica Klarić, za člana

Na temelju članka 4. Poslovnika o radu Gradskog vijeća Grada Makarske („Glasnik Grada Makarske“ br. 3/21) vijećnici Hrvatske demokratske zajednice – HDZ i vijećnici Nezavisne liste Osejava – NLO nisu dostavili pisani prijedlog za izbor članova Mandatnog povjerenstva.

Predstojnica Ureda gradonačelnika Lara Rakušić Ivanković, dipl.iur je stavila na glasovanje prijedlog izbora Jakše Jurasović za predsjednika Mandatnog povjerenstva i Jurice Klarića za člana Mandatnog povjerenstva.

*Izbor Jakše Jurasovića za predsjednika Mandatnog povjerenstva je jednoglasno usvojen sa 14 (četrnaest) glasova ZA.*

*Izbor Jurice Klarića za člana Mandatnog povjerenstva je jednoglasno usvojen sa 14 (četrnaest) glasova ZA.*

Nakon kratke stanke sjednica je nastavljena.

1. **Izvješće Mandatnog povjerenstva i verifikacija mandata**

* **utvrđivanje člana predstavničkog tijela koji će predsjedavati sjednicom do izbora predsjednika**
* **svečana prisega članova predstavničkog tijela**

Predsjednik Mandatnog povjerenstva Gradskog vijeća Grada Makarske Jakša Jurasović je pročitao Izvješće Mandatnog povjerenstva i kazao kako je Mandatno povjerenstvo na temelju Konačnih rezultata izbora za članove Gradskog vijeća Grada Makarske od 20. svibnja 2021. godine utvrdilo da su pojedine kandidacijske liste dobile sljedeći broj mjesta u Gradskom vijeću Grada Makarske:

1. **SOCIJALDEMOKRATSKA PARTIJA HRVATSKE - SDP**

dobila je **7** mjesta te su s te liste izabrani:

1. Zoran Paunović
2. Antonia Radić Brkan
3. Gordana Muhtić
4. Marina Puharić
5. Jakov Lovreta
6. Frane Filipeti
7. Tina Međurečan
8. **HRVATSKA DEMOKRATSKA ZAJEDNICA - HDZ**

dobila je **5** mjesta te su s te liste izabrani:

1. Jure Brkan
2. Marko Raos
3. Marko Ožić-Bebek
4. Joško Lelas
5. Joze Vranješ
6. **NEZAVISNA LISTA OSEJAVA - NLO**

dobila je **2** mjesta te su s te liste izabrani:

1. Ivana Miočević Franić
2. Petar Kelvišer
3. **KANDIDACIJSKA LISTA GRUPE BIRAČA**

dobila je **1** mjesta te je s te liste izabran:

1. Stjepan Zelić

Nakon zatraženog očitovanja od kandidacijskih listi koje su ušle u kvotu Gradskog vijeća da se izjasne o statusima svojih kandidata utvrđeno je da samo SOCIJALDEMOKRATSKA PARTIJA HRVATSKE – SDP umjesto Zorana Paunovića, imenuje zamjenskog vijećnika Juricu Klarića a umjesto vijećnice Antonie Radić Brkan imenuje zamjenskog vijećnika Jakšu Jurasovića.

Naime, na temelju čl. 79. i čl. 90. Zakona o lokalnim izborima mandat dužnosnika koji je izabran u izvršnu vlast stavlja se u mirovanje te je slijedom navedenog i izvršena zamjena vijećnika. Ostali vijećnici ostaju u sastavu kako su navedeni.

Na temelju članka 2. Poslovnika o radu Gradskog vijeća Grada Makarske utvrđuje se da će do izbora predsjednika Gradskog vijeća sjednicom predsjedavati GORDANA MUHTIĆ, prva izabrana članica s kandidacijske liste koja je dobila najviše glasova.

*Vijećnici Gradskog vijeća Grada Makarske primili su Izvješće Mandatnog povjerenstva na znanje, te su na temelju članka 5. Poslovnika o radu Gradskog vijeća Grada Makarske dali svečanu prisegu.*

**3. Izbor Odbora za izbor i imenovanja**

Uvodno je predsjedavateljica Gradskog vijeća Grada Makarske Gordana Muhtić pročitala prijedloge za izbor članova Odbora za izbor i imenovanje.

Na temelju članka 6. i 25. Poslovnika o radu Gradskog vijeća Grada Makarske („Glasnik Grada Makarske“ br. 3/21) 8 (osam) vijećnika Koalicije Socijaldemokratske partije Hrvatske SDP – Kandidacijska lista grupe birača nositelja Stjepana Zelića dostavilo je pisani prijedlog za izbor članova Odbora za izbor i imenovanja:

1. Jakov Lovreta, za predsjednika
2. Tina Međurečan, za članicu
3. Stjepan Zelić, za člana

Na temelju članka 6. i 25. Poslovnika o radu Gradskog vijeća Grada Makarske („Glasnik Grada Makarske“ br. 3/21/14) 2 (dva) vijećnici Nezavisne liste Osejava - NLO- uz supotpis još 4 (četiri) vijećnika ostalih političkih stranaka dostavili su pisani prijedlog za izbor člana Odbora za izbor i imenovanja:

1. Ivana Franić Miočević, za člana

Na temelju članka 6. i 25. Poslovnika o radu Gradskog vijeća Grada Makarske („Glasnik Grada Makarske“ br. 3/21) vijećnici Hrvatske demokratske zajednice – HDZ nisu dostavili pisani prijedlog za izbor člana Odbora za izbor i imenovanje.

Predsjedavateljica Gradskog vijeća Grada Makarske Gordana Muhtić je prijedloge za izbor predsjednika i članova Odbora za izbor i imenovanje stavila na glasovanje.

*Izbor Jakova Lovrete za predsjednika Odbora za izbor i imenovanja je jednoglasno usvojen s 14 (četrnaest) glasova ZA.*

*Izbor Tine Međurečan za članicu Odbora za izbor i imenovanja je jednoglasno usvojen s 14 (četrnaest) glasova ZA.*

*Izbor Stjepana Zelića za člana Odbora za izbor i imenovanja je jednoglasno usvojen s 14 (četrnaest) glasova ZA.*

*Izbor Ivane Franić Miočević za članicu Odbora za izbor i imenovanja je jednoglasno usvojen s 14 (četrnaest) glasova ZA.*

Nakon kratke stanke sjednica je nastavljena.

1. **Izbor predsjednika, prvog i drugog potpredsjednika predstavničkog tijela**

Predsjednik Odbora za izbor i imenovanje Gradskog vijeća Grada Makarske Jakov Lovreta je dao uvodno obrazloženje i kazao kako je:

-na temelju članka 14. Poslovnika o radu Gradskog vijeća Grada Makarske („Glasnik Grada Makarske“ br. 3/21) Koalicija Socijaldemokratske partije Hrvatske SDP – Kandidacijska lista grupe birača nositelja Stjepana Zelića kao predstavnička većina je dostavila pisani prijedlog za izbor predsjednika i prvog potpredsjednika Gradskog vijeća Grada Makarske:

1. Gordanu Muhtić, za predsjednicu Gradskog vijeća
2. Stjepana Zelića, za prvog potpredsjednika Gradskog vijeća

-na temelju članka 14. Poslovnika o radu Gradskog vijeća Grada Makarske („Glasnik Grada Makarske“ br. 3/14) Hrvatska demokratska zajednica HDZ kao predstavnička manjina dostavila je pisani prijedlog za izbor drugog potpredsjednika Gradskog vijeća:

1. Jure Brkan, drugi potpredsjednik Gradskog vijeća

-na temelju članka 14. Poslovnika o radu Gradskog vijeća Grada Makarske („Glasnik Grada Makarske“ br. 3/14) Nezavisna lista Osejava – NLO kao predstavnička manjina dostavila je pisani prijedlog za izbor drugog potpredsjednika Gradskog vijeća:

1. Petar Kelvišer, drugi potpredsjednik Gradskog vijeća

Predsjednik Odbora za izbor i imenovanje Gradskog vijeća Grada Makarske Jakov Lovreta je konstatirao kako su prijedlozi podneseni od ovlaštenih podnositelja iz predstavničke većine i predstavničke manjine i kako su pravovaljani.

Predsjedavateljica Gradskog vijeća Gordana Muhtić je prijedloge za izbor predsjednika, prvog i drugog potpredsjednika Gradskog vijeća Grada Makarske stavila na glasovanje.

*Izbor Gordane Muhtić za predsjednicu Gradskog vijeća je usvojen jednoglasno s 14 (četrnaest) glasova ZA.*

Nakon što je Gradsko vijeće konstituirano izvedena je himna „Lijepa naša domovino“

Na temelju članka 2. Poslovnika o radu Gradskog vijeća Grada Makarske („Glasnik Grada Makarske“ br. 3/21), nakon izbora za predsjednicu Gradskog vijeća Gordana Muhtić nastavlja predsjedavati konstituirajućom sjednicom Gradskog vijeća kao predsjednica. Predsjednica Gradskog vijeća Grada Makarske Gordana Muhtić je zahvalila vijećnicima na izboru.

Predsjednica Gradskog vijeća je pozvala vijećnike da minutom šutnje odaju počast svim poginulim hrvatskim braniteljima, nevinim žrtvama rata, ali i da se prisjete naših kolega vijećnika kao i svih naših sugrađana koji iako nisu više fizički s nama ostaju u našoj vječnoj uspomeni.

U nastavku sjednice je predsjednica Gradskog vijeća Grada Makarske Gordana Muhtić pozvala vijećnike da pristupe glasovanju o izboru prvog i drugog potpredsjednika Gradskog vijeća Grada Makarske.

*Izbor Stjepana Zelića za prvog potpredsjednika Gradskog vijeća je usvojen jednoglasno s 14 (četrnaest ) glasova ZA.*

*Izbor Jure Brkan za drugog potpredsjednika Gradskog vijeća je usvojen s 12 (dvanaest) glasova ZA i 2 (dva) glasa PROTIV.*

1. **Izbor Odbora za statutarno-pravna pitanja**

Predsjednik Odbora za izbor i imenovanje Gradskog vijeća Grada Makarske Jakov Lovreta je dao uvodno obrazloženje i kazao kako je:

-na temelju članka 6. i 26. Poslovnika o radu Gradskog vijeća Grada Makarske („Glasnik Grada Makarske“ br. 3/21) 8 (osam) vijećnika Koalicije Socijaldemokratske partije Hrvatske SDP – Kandidacijska lista grupe birača nositelja Stjepana Zelića dostavilo pisani prijedlog za izbor članova Odbora za statutarno-pravna:

1. Gordanu Muhtić, za predsjednicu
2. Čedu Crljena za člana
3. Andreu Alemani, za članicu

-na temelju članka 6. i 26. Poslovnika o radu Gradskog vijeća Grada Makarske („Glasnik Grada Makarske“ br. 3/21/14) vijećnici predstavničke manjine Hrvatske demokratske zajednice – HDZ i Nezavisne liste Osejava – NLO nisu dostavili pisani prijedlog za izbor članova Odbora za statutarno-pravna pitanja i to mogu napraviti u narednom razdoblju.

Predsjednica Gradskog vijeća Grada Makarske Gordana Muhtić je pozvala vijećnike da glasuju o izboru članova Odbora za statutarno-pravna pitanja.

*Izbor Gordane Muhtić za predsjednicu Odbora za statutarno-pravna pitanja je jednoglasno usvojen s 14 (četrnaest) glasova ZA.*

*Izbor Čede Crljena za člana Odbora za statutarno-pravna pitanja je usvojen s 12 (dvanaest) glasova ZA i 2 (dva) glasa PROTIV.*

*Izbor Andree Alemani za članicu Odbora za statutarno-pravna pitanja je jednoglasno usvojen s 14 (četrnaest) glasova ZA.*

Sjednica je završila u 13.00 sati.

**Zapisnik vodio:**

Tonći Batinić, dipl.iur.

**Predsjedavatelj ovlaštenik**

Predstojnica Ureda gradonačelnika

Lara Rakušić Ivanković, dipl.iur.

**Predsjedavateljica**

Gordana Muhtić, dipl.iur.

**Predsjednica Gradskog vijeća**

Gordana Muhtić, dipl.iur.